《暂违老亲陪履道泛湖归省无锡》
明代·马治

湖口仓忙别老亲，东行且就雨吟身。
烟波渺似鸿荒世，舟楫轻宜澹荡人。
几处青山牛马饮，一行白雪鹭鸥驯。
沙头击鼓曈曈日，知有闲官尚守津。

作者简介：明间常州府宜兴人，字孝常。初为僧，能诗。元末，周履道避地宜兴，治为具舟车，尽穷阳羡山溪之胜，以诗唱和，成《荆南倡和集》。洪武初，为内丘知县，终建昌知府。